
TLAČOVÁ SPRÁVA	Comment by Veronika  Záhradníková: @Lucia Hasbach Upravila som správu podľa aktuálnych informácií

POZOR 1: vypadol nám Unicef, lebo nevychádzajú peniažky.

POZOR 2: ešte stále nemáme uzneská, takže NIČ NEKOMUNIKOVAŤ.


ďakujem☺️
Iniciatívy, ktoré posilňujú občiansku spoločnosť získali ďalšiu podporu.
Banská Bystrica, 9.6.2026 
Viac ako 245-tisíc eur z grantového programu EEA Civil Society Fund Slovakia poputuje na podporu ďalších 10 projektov organizácií občianskej spoločnosti z celého Slovenska. V druhom hodnotiacom kole otvorenej výzvy č. 1 na malé granty získali podporu iniciatívy, ktoré posilňujú transparentnosť, boj proti dezinformáciám, integráciu zraniteľných skupín, environmentálnu osvetu a ochranu ľudských práv, a prinášajú konkrétne riešenia spoločenských výziev.
Výzva, vyhlásená 29. januára 2026, reaguje na aktuálnu spoločenskú situáciu na Slovensku – od oslabovania princípov právneho štátu a poklesu dôvery v demokratické inštitúcie až po potrebu systematickej ochrany ľudských práv a podpory zraniteľných skupín. 
V druhom hodnotiacom kole, ktoré pokrývalo obdobie od 1. apríla do 31. mája 2026, bolo predložených spolu 38 projektových žiadostí. Odborná hodnotiaca komisia podporila 10 projektov organizácií občianskej spoločnosti.  Podporené projekty  reagujú na pretrvávajúcu polarizáciu spoločnosti, potrebu kontroly verejných financií, ale aj na výzvy v oblasti odpadového hospodárstva či vzdelávania mladých ľudí k hlbšiemu kritickému mysleniu.
„Žijeme v období, kedy polarizácia a dezinformácie unavujú verejný priestor. Podporené projekty preto neostávajú len pri pomenovávaní problémov, ale prinášajú konkrétne plány. Sme radi, že môžeme podporiť organizácie, ktoré sa do riešenia týchto výziev aktívne púšťajú,“ uviedla Veronika Záhradníková, manažérka programu EEA Civil Society Fund Slovakia.
Výzva na malé granty naďalej pokračuje na priebežnej báze, avšak s upravenými podmienkami. Po dvoch hodnotiacich kolách zostáva k dispozícii alokácia približne 346-tisíc eur, ktorá je určená už len pre vybrané témy:	Comment by Veronika  Záhradníková: Toto by si možno zaslúžilo aj samostatnú správu/aktualitu?	Comment by Lucia Hasbach: pustime to ako media info + dame na web. v druhej polovici týždňa :)
· Príjem žiadostí pre oblasť podpory 2.1 (Ľudské práva, vrátane boja proti diskriminácii a podpory sociálnej spravodlivosti) je uzavretý. Nové žiadosti s týmto zameraním v rámci výzvy č.1 pre malé granty už nebudú akceptované.
· Svoje projektové zámery môžete stále predkladať v rámci týchto otvorených oblastí:
· 1.1: Účasť občianskych organizácií na demokratických procesoch.
· 1.2 (osobitné zameranie): Riešenie výziev vyplývajúcich z vojny Ruska proti Ukrajine.
· 1.3: Dôveryhodnosť informácií a mediálna gramotnosť.
Najbližší termín pre zaradenie priebežne podávaných žiadostí do hodnotenia malých grantov je 30. septembra 2026.
Program EEA Civil Society Fund Slovakia je súčasťou finančných mechanizmov Grantov EHP a Nórska, prostredníctvom ktorých Island, Lichtenštajnsko a Nórsko prispievajú k znižovaniu sociálnych a ekonomických rozdielov v Európe a k posilňovaniu demokratických hodnôt. Na Slovensku program spravuje konzorcium Nadácie Ekopolis, Nadácie otvorenej spoločnosti Bratislava a Karpatskej nadácie.
Prehľad podporených iniciatív podľa oblastí:
1. Kontrola verejných financií, transparentnosť a systémová prevencia 
· Priatelia Zeme - SPZ –  Slovensko bez falošných riešení v odpadoch (24 480,00 €)
· Centrum komunitného organizovania – RE-AKCIA: Od monitoringu k prevencii (24 960,00 €)
· Merit – Akadémia dát a merania dopadu pre neziskový sektor (23 200,00 €)
· WatchGov – Platforma na kontrolu hospodárenia štátu s využitím AI (24 128,50 €)
2. Integrácia, environmentálna gramotnosť a kritické myslenie
· OBERIH Bratislava o.z. – Komunitný most k bezpečnej integrácii a sociálno-právnemu povedomiu odídencov a odídenkýň z Ukrajiny (24 992,40 €)
· Planet Lover – Od mýtov k faktom: mediálna gramotnosť v environmentálnej a klimatickej výchove (23 954,30 €)
· Zmudri – Systematický rozvoj kritického myslenia a mediálnej gramotnosti na školách (25 000,00 €)
· Mentória – Demokracia v dialógu: AI tréner komunikácie pre učiteľov a rodičov (24 865,00 €)
3. Ochrana ľudských práv
· Amnesty International Slovensko – Ľudské práva pre všetkých: posilňovanie občianskeho priestoru pomocou spolupráce a vzdelávania (24 984,50 €)
· Inštitút pre verejné otázky – Únos ľudských práv na Slovensku – čo s tým? Od výskumu k advokácii (24 720,00 €)
Viac informácií o programe nájdete na webovej stránke www.eea-csf.sk 
Informácie o  podporených projektoch nájdete na tomto linku. 



Kontakt pre médiá:
Lucia Hasbach
komunikačná manažérka
EEA Civil Society Fund Slovakia
hasbach@eea-csf.sk
Tel: +421 904 921 129

                              Správca fondu: Nadácia Ekopolis, Komenského 21, 974 01 Banská Bystrica, Tel.:  048/ 470 10 96   

                                                                           www.eea-csf.sk  

